da da da da de en en fi da da en da da da da da da sv sv id fi da da de en da en en da da nl da nb da da da da da da da da da da sv da da da da da da da da da da da da da da da da da da da da da da da da da da de da sv da en da sv ja ru pl hy da sv da en da en da da da da da da da da da da da da en da da da en da en da en da da en da da da da it th da da it en da da it en da da it en da da it mr da da
Beretning om modkøb ved køb af forsvarsmateriel hos udenlandske leverandører | Rigsrevisionen
Sådan laver vi større undersøgelser
Rigsrevisionen har undersøgt, om Forsvarsministeriet og Økonomi- og Erhvervsministeriet i perioden 2007 - medio 2010 har sikret, at modkøbsordningen har virket efter hensigten. I den forbindelse har Rigsrevisionen undersøgt, om forsvaret har efterlevet modkøbsreglerne, og om de 2 ministerier har bidraget til at skabe en fælles fortolkning af reglerne.
Rigsrevisionen har selv igangsat undersøgelsen i marts 2010.
Den 16. marts 2011 behandlede Statsrevisorerne
Beretning nr. 5/2010 om modkøb ved køb af forsvarsmateriel hos udenlandske leverandører
Statsrevisorerne afgav beretningen til Folketinget med følgende bemærkning:
"Folketinget har ved lov besluttet, at Danmark skal kræve modkøb, når forsvaret køber materiel hos udenlandske leverandører. Kravet om modkøb indebærer, at den udenlandske leverandør forpligter sig til med visse undtagelser at købe produkter hos dansk forsvarsindustri til en værdi af op til 100 % af kontraktbeløbet.
Formålet er erhvervsfremme og et ønske om at opretholde en dansk forsvarsindustri. Under de seneste 2 forsvarsforlig i perioden 2000-2009 er der således indgået modkøbsaftaler for ca. 20 mia. kr.
At forsvaret i stort omfang ikke underrettede Erhvervs- og Byggestyrelsen, når man købte forsvarsmateriel hos udenlandske leverandører i perioden 2007 - medio 2010. Konsekvensen har været, at Danmark ikke har opnået det modkøb, som var forudsat i reglerne.
At Forsvarsministeriet og Økonomi- og Erhvervsministeriet var 2 år om at afklare uenigheder mellem forsvaret og Erhvervs- og Byggestyrelsen om, hvordan reglerne om modkøb skulle fortolkes og forvaltes."
Forsvarsministerens redegørelse af 30. maj 2011 (PDF)
Økonomi- og erhvervsministerens redegørelse af 31. maj 2011 (PDF)
Rigsrevisors notat af 28. juni 2011
Rigsrevisionen følger i dette notat op på beretning nr. 5/2010 om modkøb ved køb af forsvarsmateriel hos udenlandske leverandører. Notatet er baseret på en redegørelse fra forsvarsministeren og økonomi- og erhvervsministeren og handler om de initiativer, som ministerierne har iværksat og planlægger at iværksætte som følge af beretningen.
Rigsrevisionen vil fortsat følge udviklingen på følgende 3 områder:
forsvarets underretning af Erhvervs- og Byggestyrelsen og indgåelsen af modkøbsaftaler
forsvarets arbejde med at forbedre deres registreringspraksis
ministeriernes evaluering af praksis i forbindelse med indgåelse af modkøbsaftaler.
Statsrevisorernes bemærkning til Endelig betænkning af 24. august 2011
Beretning nr. 5/2010 om modkøb ved køb af forsvarsmateriel hos udenlandske leverandører
Sagen optages i Endelig betænkning 2010 som fortsat sag med følgende statsrevisorbemærkning:
"Statsrevisorerne bemærker, at forsvars- og økonomi- og erhvervsministeren har iværksat initiativer, der skal sikre, at modkøbsordningen kommer til at virke efter hensigten. Statsrevisorerne vil følge sagen."
Statsrevisorerne den 24. august 2011
Rigsrevisionens notat af 9. december 2014
Rigsrevisionen følger i dette notat op på beretning nr. 5/2010 om modkøb ved køb af forsvarsmateriel hos udenlandske leverandører.
Der er i notatet fulgt op på følgende områder:
Forsvarets underretning af Erhvervs- og Byggestyrelsen og indgåelsen af modkøbsaftaler
Forsvarets arbejde med at forbedre deres registreringspraksis
ministeriernes evaluering af praksis i forbindelse med indgåelse af modkøbsaftaler.
Rigsrevisionen vurderer, at sagen kan afsluttes.
T: 33 92 84 00
Dette website anvender cookies
Vi bruger cookies til at huske dit cookievalg. Enkelte elementer til fx at vise indhold fra sociale medier kan sætte tredjeparts cookies, ligesom funktionalitet til statistik også kan sætte cookies. Vi bestræber os på at sitet virker uden brug af cookies.
Læs mere om cookies
Hvilke cookies ønsker du at benytte?
Tillad valgteTillad kun teknisk nødvendige cookiesTillad alle cookies
Bliver brugt til at lagre din accept af cookies på sitet, så dit valg er gemt, næste gang du besøger siden.
Aflæser skærmstørrelse, så billeder sendes så komprimeret som muligt
Gemmer, hvilke tilvalg af cookies du har valgt, med en tidskode for valget
Gemmer oplysninger om de handlinger på en side med en indlejret video
Gemmer oplysninger om brugen af indlejrede videoer, fx hvornår der klikkes på "Pause" og "Afspil"
Gemmer oplysninger om, hvordan du bruger Vimeo-afspillere
Gemmer og husker oplysninger om de indstillinger, du sætter på en indlejret videoafspiller
Gemmer oplysninger om, hvordan du bruger Vimeo-afspillere